Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Ftehim ta' Sħubija dwar is-Sajd bejn il-Komunità Ewropea u l-Unjoni tal-Komoros /* KUMM/2010/0563 finali - NLE 2010/0285 */





[pic] | IL-KUMMISSJONI EWROPEA | Brussel 15.10.2010 KUMM(2010) 563 finali 2010/0285 (NLE) Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Ftehim ta' Sħubija dwar is-Sajd bejn il-Komunità Ewropea u l-Unjoni tal-Komoros MEMORANDUM TA' SPJEGAZZJONI Abbażi tal-mandat mogħti mill-Kunsill[1], il-Kummissjoni Ewropea nnegozjat mal-Unjoni tal-Komoros sabiex iġġedded il-Protokoll tal-Ftehim ta' Sħubija dwar is-Sajd bejn il-Komunità Ewropea u l-Unjoni ta' Komoros, iddatat is-6 ta' Ottubru 2006. Meta ntemmu dawn in-negozjati, fil-21 ta' Mejju 2010 ġie inizjalat Protokoll ġdid li jkopri perjodu ta' tliet snin minn meta ġiet adottata d-Deċiżjoni tal-Kunsill dwar l-iffirmar f'isem l-Unjoni u dwar l-applikazzjoni provviżorja ta' dan il-Protokoll u wara li jiskadi l-Protokoll preżenti fil-31 ta' Diċembru 2010. Il-Protokoll il-ġdid għall-Ftehim ta' Sħubija ntbagħat lill-Kunsill sabiex japprova l-iffirmar u l-applikazzjoni provviżorja. Intbagħat ukoll lill-Kunsill u lill-Parlament fir-rigward tal-konklużjoni tiegħu. Fir-rigward tal-opportunitajiet tas-sajd, se jiġu awtorizzati 45 bastiment tas-sajd għat-tonn bit-tartarun u 25 bastiment tas-sajd għall-wiċċ se jiġu awtorizzati jistadu skont il-Protokoll il-ġdid. Skont it-Trattat, għandu jiġi definit il-metodu għall-allokazzjoni tal-opportunitajiet tas-sajd fost l-Istati Membri. Il-Kummissjoni tipproponi, abbażi ta' dan, li l-Kunsill jadotta dan ir-Regolament. 2010/0285 (NLE) Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Ftehim ta' Sħubija dwar is-Sajd bejn il-Komunità Ewropea u l-Unjoni tal-Komoros IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu, Wara li kkunsidra l-proposta mill-Kummissjoni[2], Billi: 1. Fil-21 ta' Mejju 2010, l-Unjoni Ewropea u l-Unjoni tal-Komoros nnegozjaw u inizjalaw Protokoll ġdid għall-Ftehim ta' Sħubija dwar is-Sajd li jipprovdi lill-bastimenti tal-Unjoni Ewropea opportunitajiet tas-sajd fl-ilmijiet li fuqhom il-Komoros għandha s-sovranità jew il-ġurisdizzjoni fir-rigward tas-sajd, 2. Fil-[…], il-Kunsill adotta d-Deċiżjoni Nru XXX/2010/UE[3] dwar l-iffirmar u l-applikazzjoni provviżorja tal-Protokoll il-ġdid, 3. Il-metodu għall-allokazzjoni tal-opportunitajiet tas-sajd fost l-Istati Membri għandu jiġi definit kemm għall-perjodu tal-applikazzjoni provviżorja u kemm għall-perjodu tal-Protokoll, 4. Sabiex ikun żgurat li l-opportunitajiet tas-sajd disponibbli għall-Unjoni Ewropea skont il-Protokoll huma użati bis-sħiħ, hu neċessarju li l-Kummissjoni jkollha s-setgħa li talloka mill-ġdid fuq bażi temporanja opportunitajiet tas-sajd mhux użati minn xi Stat Membru għal ieħor, mingħajr ma taffettwa l-allokazzjoni jew l-iskambju tal-opportunitajiet tas-sajd fost l-Istati Membri skont il-Protokoll, 5. Ir-Regolament għandu jidħol fis-seħħ jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea b'mod partikolari sabiex ikun żgurat li jkun hemm kontinwità tal-attivitajiet tas-sajd wara li jiskadi l-Protokoll preżenti fil-31 ta' Diċembru 2010. ADOTTAT DAN IR-REGOLAMENT: Artikolu 1 6. L-opportunitajiet tas-sjad stipulati fil-Protokoll għall-Ftehim ta' Sħubija dwar is-Sajd bejn il-Komunità Ewropea u l-Unjoni tal-Komoros, kif ipprovdut fid-Deċiżjoni Nru XXX/2010/UE dwar l-iffirmar u l-applikazzjoni provviżorja tal-Protokoll għall-Ftehim ta' Sħubija dwar is-Sajd bejn il-Komunità Ewropea u l-Unjoni tal-Komoros, għandhom jiġu allokati fost l-Istati Membri kif ġej: 7. bastimenti tas-sajd għat-tonn bit-tartarun Spanja | 22 bastiment | Franza | 22 bastiment | L-Italja | bastiment wieħed | 8. bastimenti tas-sajd għall-wiċċ Spanja | 12-il bastiment | Franza | 8 bastimenti | Il-Portugall | 5 bastimenti | 9. Mingħajr il-preġudizzju għad-dispożizzjonijiet tal-Ftehim u l-Protokoll, għandu japplika r-Regolament tal-Kunsill (KE) Nru 1006/2008 tad-29 ta' Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta' bastimenti ta' pajjiżi terzi għall-ilmijiet tal-Komunità[4]. 10. Jekk l-applikazzjonijiet għall-awtorizzazzjonijiet tas-sajd mill-Istati Membri msemmijin fil-paragrafu 1 ma jkoprux l-opportunitajiet kollha tas-sajd stipulati mill-Protokoll, il-Kummissjoni tista' tqis l-applikazzjonijiet għall-awtorizzazzjonijiet tas-sajd minn kwalunkwe Stat Membru ieħor skont id-dispożizzjonijiet tal-Artikolu 10 tar-Regolament (KE) Nru 1006/2008. Jekk jidher li l-opportunitajiet tas-sajd imsemmijin fil-paragrafu 1 mhumiex użati bis-sħiħ, il-Kummissjoni għandha tinforma lill-Istati Membri kkonċernati u titlobhom jikkonfermaw li mhumiex jagħmlu użu minn dawk l-opportunitajiet tas-sajd. F'każ li ma tasalx risposta fi żmien 10 ijiem għandu jitqies bħala konferma li l-bastimenti tal-Istat Membru kkonċernat mhux qed jagħmlu użu sħiħ mill-opportunitajiet tagħhom tas-sajd matul il-perjodu in kwistjoni. Wara li l-Istat Membru kkonċernat jikkonferma, l-opportunitajiet tas-sajd mhux użati għandhom isiru disponibbli għall-Istati Membri. Artikolu 2 Dan ir-Regolament għandu jidħol fis-seħħ jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea . Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha. Magħmul fi Brussell, Għall-Kunsill Il-President [1] Deċiżjoni Nru 9180/10 tal-10 ta' Mejju 2010. [2] ĠU C , , p. . [3] ĠU C , , p. . [4] ĠU L 286, 29.10.2008, p. 33.